phoneee/thai-legal-corpus huggingface dataset:
ประกาศกระทรวงการคลังเรื่อง ขยายเวลาการชําระภาษีอากรสําหรับการยื่นแบบแสดง ตามมาตรา 56 แห่งประมวลรัษฎากร--------------------------------------------------เพื่อเป็นการสร้างความสมัครใจในการเสียภาษีและบรรเทาภาระในการเสียภาษี ตลอดจนเพื่อรณรงค์ให้ผู้เสียภาษีรายใหม่ได้ยื่นแบบแสดงรายการภาษีมากยิ่งขึ้น จึงสมควรขยายเวลาการชําระภาษีเป็นการทั่วไปให้แก่ผู้มีเงินได้พึงประเมินตามมาตรา 40(8) แห่งประมวลรัษฎากร ที่มีภาษีต้องเสียน้อยกว่า 3,000 บาท ได้มีโอกาสยื่นรายการและชําระภาษีอากรโดยสามารถผ่อนชําระเป็นงวด งวดละเท่าๆ กันไม่เกิน 6 งวด ให้เป็นการถูกต้องต่อไป โดยไม่ต้องเสียเบี้ยปรับ เงินเพิ่ม และไม่ต้องรับผิดทางอาญารัฐมนตรีว่าการกระทรวงการคลังอาศัยอํานาจตามมาตรา 3 อัฏฐ วรรคสอง แห่งประมวลรัษฎากร จึงขยายเวลาการชําระภาษีอากรตามหลักเกณฑ์ วิธีการ และเงื่อนไข ดังต่อไปนี้ข้อ ๑ ภาษีอากรตามประมวลรัษฎากรที่สามารถผ่อนชําระเป็นงวด งวดละเท่าๆ กันไม่เกิน 6 งวด ได้แก่ ภาษีเงินได้บุคคลธรรมดา สําหรับผู้ต้องเสียภาษีของปีภาษี 2548 เฉพาะกรณีซึ่งมีเงินได้พึงประเมินตามมาตรา 40(8) แห่งประมวลรัษฎากร และไม่ว่าจะมีเงินได้พึงประเมินประเภทอื่นด้วยหรือไม่ก็ตาม และต้องยื่นแบบแสดงรายการภาษีเงินได้บุคคลธรรมดา ภ.ง.ด.90 ภายในวันที่ 31 มีนาคม 2549ข้อ ๒ กรณีผู้ต้องเสียภาษีไม่สามารถชําระภาษีได้ภายในกําหนดเวลาพร้อมกับการยื่นแบบแสดงรายการภาษีเงินได้บุคคลธรรมดา ภ.ง.ด.90 โดยมีภาษีอากรที่ต้องชําระรวมกันทุกประเภทเงินได้พึงประเมินและจากการคํานวณภาษีทุกกรณี เป็นจํานวนเงินน้อยกว่า 3,000 บาท ให้มีสิทธิยื่นคําร้องขอผ่อนชําระภาษีเป็นงวด งวดละเท่า ๆ กันไม่เกิน 6 งวด โดยงวดแรกต้องชําระพร้อมกับการยื่นแบบแสดงรายการภาษีเงินได้บุคคลธรรมดา ภ.ง.ด.90 ภายในวันที่ 31 มีนาคม 2549 และงวดสุดท้ายให้ชําระภายในวันที่ 31 สิงหาคม 2549ภาษีอากรที่ขอผ่อนชําระตามวรรคหนึ่ง ถ้ามิได้ชําระภายในกําหนดเวลา ให้หมดสิทธิได้รับประโยชน์ตามประกาศนี้เฉพาะภาษีอากรสําหรับงวดที่มิได้ชําระตามกําหนดเวลา รวมทั้งงวดที่ยังไม่ถึงกําหนดชําระทั้งหมดด้วย และต้องเสียเงินเพิ่มตามมาตรา 27 แห่งประมวลรัษฎากร สําหรับงวดที่มิได้ชําระและงวดต่อๆ ไปด้วยข้อ ๓ ประกาศนี้ไม่มีผลต่อภาษีอากร เบี้ยปรับหรือเงินเพิ่มที่ได้เสียไปแล้วก่อนหรือในวันที่ที่ลงในประกาศนี้ข้อ ๔ ให้อธิบดีกรมสรรพากรมีอํานาจกําหนดหลักเกณฑ์ วิธีการ เงื่อนไข และสถานที่ชําระภาษีอากร ได้ตามที่เห็นสมควรผู้มีอํานาจลงนาม - ประกาศ ณ วันที่ 24 มกราคม พ.ศ. 2549 นายไชยยศ สะสมทรัพย์รัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงการคลัง(ร.จ. ฉบับประกาศทั่วไป เล่ม 123 ตอนที่ 22 ง วันที่ 7 มีนาคม 2549)
ข้อกำหนดข้อกำหนดเกี่ยวกับการจัดสรรที่ดินจังหวัดนครปฐม(ฉบับที่ ๔)พ.ศ. ๒๕๕๙ อาศัยอำนาจตามความในมาตรา๑๔ (๑) และมาตรา ๑๖ แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดนครปฐม ออกข้อกำหนดเกี่ยวกับการจัดทำแผนผังโครงการและวิธีการในการจัดสรรที่ดินโดยความเห็นชอบจากคณะกรรมการจัดสรรที่ดินกลางไว้ ดังต่อไปนี้ข้อ๑ ข้อกำหนดนี้เรียกว่า ข้อกำหนดเกี่ยวกับการจัดสรรที่ดินจังหวัดนครปฐม(ฉบับที่ ๔) พ.ศ. ๒๕๕๙ข้อ๒[๑] ข้อกำหนดนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาข้อ๓ ให้ยกเลิกความในข้อ ๑๔.๑ของข้อกำหนดเกี่ยวกับการจัดสรรที่ดินจังหวัดนครปฐม พ.ศ. ๒๕๔๔และให้ใช้ความต่อไปนี้แทน๑๔.๑ น้ำที่ผ่านการใช้จากทุกกิจกรรมในแปลงที่ดินจัดสรรถือเป็นน้ำเสียที่จะต้องได้รับการบำบัดให้มีคุณสมบัติเป็นไปตามประกาศกระทรวงทรัพยากรธรรมชาติและสิ่งแวดล้อมเรื่อง กำหนดมาตรฐานควบคุมการระบายน้ำทิ้งจากที่ดินจัดสรรและกำหนดให้ที่ดินจัดสรรเป็นแหล่งกำเนิดมลพิษที่จะต้องถูกควบคุมปล่อยน้ำเสียลงสู่แหล่งสาธารณะหรือออกสู่สิ่งแวดล้อม หรือกฎหมายอื่นที่ใช้บังคับจึงจะระบายลงสู่แหล่งรอบรับน้ำทิ้งได้ข้อ๔ ให้ยกเลิกความในข้อ ๑๕ของข้อกำหนดเกี่ยวกับการจัดสรรที่ดินจังหวัดนครปฐม พ.ศ. ๒๕๔๔และให้ใช้ความต่อไปนี้แทนข้อ ๑๕ ที่ดินแปลงย่อยในโครงการทุกแปลงต้องติดถนนที่ใช้เป็นสาธารณูปโภคสำหรับเป็นทางเข้าออกของรถยนต์โดยมีความกว้างของหน้าแปลงต้องไม่ต่ำกว่า ๔.๐๐ เมตร ทั้งนี้ สำหรับแปลงที่มีการปาดมุมถนนให้นับรวมส่วนที่ปาดมุมถนนเป็นความกว้างของหน้าแปลงด้วยข้อ๕ ให้ยกเลิกความในข้อ ๒๐.๑ของข้อกำหนดเกี่ยวกับการจัดสรรที่ดินจังหวัดนครปฐม พ.ศ. ๒๕๔๔และให้ใช้ความต่อไปนี้ แทน๒๐.๑ ถนนด้านที่ใช้เป็นทางเข้า ออกสู่ที่ดินแปลงย่อยที่ทำการจัดสรรที่ดินเพื่อที่อยู่อาศัยและพาณิชยกรรมต้องจัดให้มีทางเดินและทางเท้า มีความกว้างทางเดินและทางเท้าสุทธิไม่ต่ำกว่า๘๐.๐๐ เซนติเมตร ตลอดความยาวของถนนโดยไม่มีสิ่งกีดขวางในกรณีที่เป็นทางเดินและทางเท้ายกระดับ ขอบทางเดินและทางเท้าต้องเป็นคันหินสูงระหว่าง๑๒ ถึง ๑๕ เซนติเมตร และเพื่อประโยชน์ในการสัญจรหรือเพื่อความปลอดภัยจุดที่เป็นทางเข้าออกสู่ที่ดินแปลงย่อยให้ลดคันหินลงโดยทำเป็นทางลาดให้รถยนต์เข้าออกได้แต่ให้รักษาระดับทางเดินและทางเท้าให้สูงเท่าเดิมทางเดินและทางเท้าส่วนที่เป็นทางเข้าออกนี้ให้ทำเป็นผิวจราจรเช่นเดียวกับข้อ๒๑.๓ข้อ๖ ข้อกำหนดนี้ไม่ให้ใช้บังคับเกี่ยวกับการจัดสรรที่ดินที่ได้ยื่นคำขออนุญาตไว้ก่อนข้อกำหนดนี้ใช้บังคับให้ไว้ ณ วันที่ ๒๗มกราคม พ.ศ. ๒๕๕๙ชาติชาย อุทัยพันธ์ผู้ว่าราชการจังหวัดนครปฐมประธานกรรมการจัดสรรที่ดินจังหวัดนครปฐมวิศนี/ปริยานุช/จัดทำ๑ มีนาคม ๒๕๕๙นุสรา/ตรวจ๒๕ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๔๒ ง/หน้า ๑/๑๒ กุมภาพันธ์ ๒๕๕๙
พระราชกฤษฎีกาพระราชกฤษฎีกาถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุในท้องที่แขวงลาดยาวเขตจตุจักร กรุงเทพมหานครพ.ศ.๒๕๔๗ ภูมิพลอดุลยเดชป.ร.ให้ไว้ณ วันที่ ๒๘ เมษายน พ.ศ. ๒๕๔๗เป็นปีที่๕๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุในท้องที่แขวงลาดยาว เขตจตุจักร กรุงเทพมหานคร บางส่วนอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๙ แห่งพระราชบัญญัติที่ราชพัสดุพ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑พระราชกฤษฎีกานี้เรียกว่า พระราชกฤษฎีกาถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุในท้องที่แขวงลาดยาว เขตจตุจักร กรุงเทพมหานคร พ.ศ. ๒๕๔๗มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ให้ถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุแปลงหมายเลขทะเบียนที่ กท ๒๕๐๕๗๗ โฉนดที่ดินเลขที่ ๑๑๑๙ เลขที่ ๒๔๙๐ และเลขที่๒๔๙๑ เนื้อที่ทั้งหมดประมาณ ๒ ไร่ ๑ งาน ๑๘ ตารางวา บางส่วนเฉพาะในส่วนของที่ราชพัสดุตามโฉนดที่ดินเลขที่ ๒๔๙๑ โดยมีเนื้อที่ประมาณ ๑ ไร่ ๑งาน ๕๓.๓ ตารางวา ในท้องที่แขวงลาดยาว เขตจตุจักร กรุงเทพมหานครภายในแนวเขตตามแผนที่ท้ายพระราชกฤษฎีกานี้มาตรา๔ให้รัฐมนตรีว่าการกระทรวงการคลังรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรีแผนที่ท้ายพระราชกฤษฎีกาถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุในท้องที่แขวงลาดยาวเขตจตุจักร กรุงเทพมหานครพ.ศ.๒๕๔๗ [ดูข้อมูลจากภาพกฎหมาย]หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากที่ราชพัสดุแปลงหมายเลขทะเบียนที่ กท ๒๕๐๕๗๗ โฉนดที่ดินเลขที่ ๑๑๑๙เลขที่ ๒๔๙๐ และเลขที่ ๒๔๙๑ เนื้อที่ทั้งหมดประมาณ ๒ ไร่ ๑ งาน ๑๘ ตารางวาในท้องที่แขวงลาดยาว เขตจตุจักร กรุงเทพมหานคร มีสภาพเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะและอยู่ในความครอบครองดูแลและใช้ประโยชน์ในราชการของสำนักงานตำรวจแห่งชาติแต่โดยที่ที่ราชพัสดุตามโฉนดที่ดินเลขที่ ๒๔๙๑ เนื้อที่ประมาณ ๑ ไร่ ๑ งาน ๕๓.๓ตารางวา อยู่ในแนวเขตเวนคืนตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่เขตจตุจักร เขตบางซื่อ เขตห้วยขวาง เขตดินแดง เขตราชเทวีเขตป้อมปราบศัตรูพ่าย เขตปทุมวัน เขตสัมพันธวงศ์ เขตบางรัก เขตสาทร และเขตคลองเตยกรุงเทพมหานคร พ.ศ. ๒๕๔๓ซึ่งปัจจุบันสำนักงานตำรวจแห่งชาติได้เลิกใช้เพื่อประโยชน์ของแผ่นดินโดยเฉพาะและไม่ประสงค์จะสงวนไว้ใช้เพื่อประโยชน์เช่นนั้นอีกต่อไปสมควรถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุตามโฉนดดังกล่าวตามมาตรา ๙ แห่งพระราชบัญญัติที่ราชพัสดุ พ.ศ. ๒๕๑๘เพื่อดำเนินการโอนกรรมสิทธิ์ในที่ดินดังกล่าวให้แก่การรถไฟฟ้าขนส่งมวลชนแห่งประเทศไทยต่อไปจึงจำเป็นต้องตราพระราชกฤษฎีกานี้ศุภชัย/พิมพ์๑๙กรกฎาคม ๒๕๔๗จีระ/สุนันทา/ตรวจ๒๒กรกฎาคม ๒๕๔๗A+B[๑] รก.๒๕๔๗/๓๕ก/๔/๑๐ มิถุนายน๒๕๔๗
ประกาศกระทรวงพาณิชย์ประกาศกระทรวงพาณิชย์เรื่องกำหนดแบบมาตราชั้นหนึ่งทางมวลตามพระราชบัญญัติมาตราชั่งตวงวัด พ.ศ. ๒๕๔๒(ฉบับที่ ๒)พ.ศ. ๒๕๕๙ โดยที่เป็นการสมควรจัดให้มีแบบมาตราชั้นหนึ่งทางมวลตุ้มน้ำหนัก ๕๐ กิโลกรัมเพื่อให้การตรวจสอบความเที่ยงของแบบมาตราชั้นสองทางมวลของสำนักงานกลางชั่งตวงวัดเป็นไปด้วยความเที่ยงตรงสะดวกรวดเร็ว และคล่องตัวอาศัยอำนาจตามความในมาตรา ๕แห่งพระราชบัญญัติมาตราชั่งตวงวัด พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด(ฉบับที่ ๓) พ.ศ. ๒๕๕๗ และมาตรา ๑๓ แห่งพระราชบัญญัติมาตราชั่งตวงวัด พ.ศ. ๒๕๔๒รัฐมนตรีว่าการกระทรวงพาณิชย์ จึงออกประกาศ ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ให้ตุ้มน้ำหนัก ๕๐ กิโลกรัมที่มีลำดับชั้นความเที่ยง E๑ ตามที่ International Organization of Legal Metrology กำหนดไว้ใน International Recommendation OIML R ๑๑๑ - ๑ ของสำนักงานกลางชั่งตวงวัดกรมการค้าภายใน กระทรวงพาณิชย์เป็นแบบมาตราชั้นหนึ่งทางมวลตามพระราชบัญญัติมาตราชั่งตวงวัด พ.ศ. ๒๕๔๒ข้อ๓ แบบมาตราชั้นหนึ่งทางมวลตามข้อ ๒ต้องได้รับการสอบเทียบความเที่ยงทุก ๗ ปีประกาศ ณ วันที่ ๒๓พฤษภาคม พ.ศ. ๒๕๕๙อภิรดี ตันตราภรณ์รัฐมนตรีว่าการกระทรวงพาณิชย์วริญา/ปริยานุช/จัดทำ๒๑ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๓๕ ง/หน้า ๑๕/๑๔ มิถุนายน ๒๕๕๙
คำพิพากษาศาลฎีกาที่ 3827/2534หลักกฎหมาย: จำเลยวางแผนการที่จะฆ่าผู้ตายและผู้เสียหายเพื่อจะเอาทรัพย์มาตั้งแต่เวลาประมาณ 11 นาฬิกา เมื่อมีโอกาสจึงฆ่าผู้ตายก่อน โดยไม่ปรากฏว่าจำเลยได้ทรัพย์จากผู้ตายหรือไม่ แล้วจำเลยจึงฆ่าผู้เสียหายและเอาทรัพย์ของผู้เสียหายไป แต่ผู้เสียหายไม่ตาย ตามพฤติการณ์เห็นได้ว่าจำเลยกระทำต่อผู้ตายและผู้เสียหายด้วยเจตนาอันเดียวกันและเป็นการกระทำต่อเนื่องกันถือได้ว่าเป็นการกระทำในคราวเดียวกัน จึงเป็นกรรมเดียวผิดต่อกฎหมายหลายบท มิใช่หลายกรรมต่างกัน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3827/2534พนักงานอัยการจังหวัดระนองโจทก์นายบุญยืน ทรัพย์มังสังข์จำเลย ป.อ. ม. 90, ม. 91, ม. 289, ม. 335 วรรคสองจำเลยวางแผนการที่จะฆ่าผู้ตายและผู้เสียหายเพื่อจะเอาทรัพย์มาตั้งแต่เวลาประมาณ 11 นาฬิกา เมื่อมีโอกาสจึงฆ่าผู้ตายก่อน โดยไม่ปรากฏว่าจำเลยได้ทรัพย์จากผู้ตายหรือไม่ แล้วจำเลยจึงฆ่าผู้เสียหายและเอาทรัพย์ของผู้เสียหายไป แต่ผู้เสียหายไม่ตาย ตามพฤติการณ์เห็นได้ว่าจำเลยกระทำต่อผู้ตายและผู้เสียหายด้วยเจตนาอันเดียวกันและเป็นการกระทำต่อเนื่องกันถือได้ว่าเป็นการกระทำในคราวเดียวกัน จึงเป็นกรรมเดียวผิดต่อกฎหมายหลายบท มิใช่หลายกรรมต่างกัน(จรัส อุดมวรชาติ-ไมตรี กลั่นนุรักษ์-อุไร คังคะเกตุ)ศาลจังหวัดระนอง - นายบุญรอด ตันประเสริฐศาลอุทธรณ์ภาค ๓ - นายพันธาวุธ ปาณิกบุตรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3827/2534พนักงานอัยการจังหวัดระนองโจทก์นายบุญยืน ทรัพย์มังสังข์จำเลย ป.อ. ม. 90, ม. 91, ม. 289, ม. 335 วรรคสองจำเลยวางแผนการที่จะฆ่าผู้ตายและผู้เสียหายเพื่อจะเอาทรัพย์มาตั้งแต่เวลาประมาณ 11 นาฬิกา เมื่อมีโอกาสจึงฆ่าผู้ตายก่อน โดยไม่ปรากฏว่าจำเลยได้ทรัพย์จากผู้ตายหรือไม่ แล้วจำเลยจึงฆ่าผู้เสียหายและเอาทรัพย์ของผู้เสียหายไป แต่ผู้เสียหายไม่ตาย ตามพฤติการณ์เห็นได้ว่าจำเลยกระทำต่อผู้ตายและผู้เสียหายด้วยเจตนาอันเดียวกันและเป็นการกระทำต่อเนื่องกันถือได้ว่าเป็นการกระทำในคราวเดียวกัน จึงเป็นกรรมเดียวผิดต่อกฎหมายหลายบท มิใช่หลายกรรมต่างกัน(จรัส อุดมวรชาติ-ไมตรี กลั่นนุรักษ์-อุไร คังคะเกตุ)ศาลจังหวัดระนอง - นายบุญรอด ตันประเสริฐศาลอุทธรณ์ภาค ๓ - นายพันธาวุธ ปาณิกบุตรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๓)พ.ศ. ๒๕๕๕ โดยที่เป็นการสมควรให้มีการปรับปรุงระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ พ.ศ. ๒๕๕๔ให้เหมาะสมยิ่งขึ้นอาศัยอำนาจตามความในมาตรา ๑๘ และมาตรา ๕๑แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ คณะกรรมการตุลาการศาลยุติธรรมออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๓) พ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ใช้มาตรฐานกำหนดตำแหน่งของตำแหน่งผู้พิพากษารองหัวหน้าศาลตามที่ระบุไว้ท้ายระเบียบนี้ประกาศณ วันที่ ๒๗ กุมภาพันธ์ พ.ศ. ๒๕๕๕ไพโรจน์วายุภาพประธานศาลฎีกาประธานกรรมการตุลาการศาลยุติธรรม[เอกสารแนบท้าย]๑. มาตรฐานกำหนดตำแหน่ง(ดูข้อมูลจากภาพกฎหมาย)ปริยานุช/ผู้จัดทำ๙ มีนาคม ๒๕๕๕ชาญ/ผู้ตรวจ๑๖ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนที่ ๒๓ ก/หน้า ๕๔/๖ มีนาคม ๒๕๕๕
ระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์(ฉบับที่ ๖)พ.ศ. ๒๕๖๓[๑] ตามที่ได้มีระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ ลงวันที่ ๒๙ มีนาคม พ.ศ. ๒๕๕๔ ไว้แล้ว นั้นโดยที่กรมการขนส่งทางบกได้ประกาศงดการดำเนินการด้านใบอนุญาตขับรถตามกฎหมายว่าด้วยรถยนต์ และใบอนุญาตเป็นผู้ประจำรถตามกฎหมายว่าด้วยการขนส่งทางบกงดการเรียนการสอนทั้งภาคทฤษฎีและภาคปฏิบัติของโรงเรียนสอนขับรถที่ได้รับการรับรองจากกรมการขนส่งทางบกและงดการให้บริการหน่วยเคลื่อนที่ในช่วงเวลาที่มีการประกาศสถานการณ์ฉุกเฉินเพื่อป้องกันและควบคุมการแพร่ระบาดของโรคติดเชื้อไวรัสโคโรนา ๒๐๑๙ (COVID - 19) ซึ่งในช่วงเวลาดังกล่าวทำให้ประชาชนไม่สามารถมาดำเนินการด้านใบอนุญาตขับรถและผู้ประจำรถได้ดังนั้น เพื่อเป็นการเยียวยาผลกระทบที่เกิดจากการงดการดำเนินการดังกล่าวอธิบดีกรมการขนส่งทางบกจึงออกระเบียบไว้ ดังต่อไปนี้ข้อ๑ ระเบียบนี้เรียกว่าระเบียบกรมการขนส่งทางบกว่าด้วยหลักเกณฑ์ วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์(ฉบับที่ ๖) พ.ศ. ๒๕๖๓ข้อ๒ ระเบียบนี้ให้ใช้บังคับตั้งแต่วันที่๘ มิถุนายน พ.ศ. ๒๕๖๓ เป็นต้นไปข้อ๓ ให้เพิ่มบทเฉพาะกาล ข้อ ๓๗ของระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔บทเฉพาะกาลข้อ๓๗ ให้ยกเว้นการทดสอบข้อเขียนหรือทดสอบขับรถ สำหรับกรณีการเปลี่ยนประเภทใบอนุญาตขับรถชนิดส่วนบุคคลชั่วคราวเป็นใบอนุญาตขับรถส่วนบุคคลและการต่ออายุใบอนุญาตขับรถยนต์ส่วนบุคคลรถยนต์สามล้อส่วนบุคคล รถจักรยานยนต์ส่วนบุคคล รถยนต์สาธารณะ รถยนต์สามล้อสาธารณะ รถจักรยานยนต์สาธารณะ รถบดถนนรถแทรกเตอร์ และรถใช้งานเกษตรกรรม ดังนี้(๑) ใบอนุญาตขับรถสิ้นอายุเกิน ๑ ปี ระหว่างวันที่ ๓๑มีนาคม ๒๕๖๓ ถึงวันที่ ๓๐ กันยายน ๒๕๖๓ ให้ได้รับยกเว้นการทดสอบข้อเขียน(๒) ใบอนุญาตขับรถสิ้นอายุเกิน ๓ ปี ระหว่างวันที่ ๓๑มีนาคม ๒๕๖๓ ถึงวันที่ ๓๐ กันยายน ๒๕๖๓ ให้ได้รับยกเว้นการทดสอบขับรถประกาศณ วันที่ ๔ มิถุนายน พ.ศ. ๒๕๖๓จิรุตม์วิศาลจิตรอธิบดีกรมการขนส่งทางบกพิไลภรณ์/จัดทำ๙ ธันวาคม ๒๕๖๓สุภาทิพย์/ตรวจ๑๘ ธันวาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๕๔ ง/หน้า ๒/๑ กรกฎาคม ๒๕๖๓
คำพิพากษาศาลฎีกาที่ 740/2539หลักกฎหมาย: พ.ร.บ.ว่าด้วยการเวนคืนอสังหาริมทรัพย์ พ.ศ.2530 มาตรา26 ได้วางหลักเกณฑ์ในการนำคดีมาฟ้องศาลเมื่อผู้มีสิทธิได้รับค่าทดแทนยังไม่พอใจคำวินิจฉัยของรัฐมนตรีไว้ 2 กรณี คือ กรณีแรกเป็นกรณีที่รัฐมนตรีได้วินิจฉัยอุทธรณ์เสร็จสิ้นใน 60 วัน นับแต่วันที่ได้รับอุทธรณ์ เมื่อผู้มีสิทธิได้รับเงินค่าทดแทนยังไม่พอใจคำวินิจฉัยของรัฐมนตรีก็มีสิทธินำคดีมาฟ้องต่อศาลภายใน 1 ปี นับแต่ที่ได้รับแจ้งคำวินิจฉัยนั้น กรณีที่สองเป็นกรณีที่รัฐมนตรีวินิจฉัยอุทธรณ์ไม่เสร็จสิ้นภายใน60 วัน นับแต่วันรับอุทธรณ์ กรณีเช่นนี้ผู้มีสิทธิได้รับเงินค่าทดแทนมีสิทธินำคดีมาฟ้องศาลภายใน 1 ปี นับแต่พ้นกำหนด 60 วัน นับแต่วันที่ได้รับอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 740/2539พันเอก (พิเศษ) สมพร สีทองดีโจทก์กรมทางหลวงจำเลย พ.ร.บ.ว่าด้วยการเวนคืนอสังหาริมทรัพย์ พ.ศ.2530 ม. 26พ.ร.บ.ว่าด้วยการเวนคืนอสังหาริมทรัพย์ พ.ศ.2530 มาตรา26 ได้วางหลักเกณฑ์ในการนำคดีมาฟ้องศาลเมื่อผู้มีสิทธิได้รับค่าทดแทนยังไม่พอใจคำวินิจฉัยของรัฐมนตรีไว้ 2 กรณี คือ กรณีแรกเป็นกรณีที่รัฐมนตรีได้วินิจฉัยอุทธรณ์เสร็จสิ้นใน 60 วัน นับแต่วันที่ได้รับอุทธรณ์ เมื่อผู้มีสิทธิได้รับเงินค่าทดแทนยังไม่พอใจคำวินิจฉัยของรัฐมนตรีก็มีสิทธินำคดีมาฟ้องต่อศาลภายใน 1 ปี นับแต่ที่ได้รับแจ้งคำวินิจฉัยนั้น กรณีที่สองเป็นกรณีที่รัฐมนตรีวินิจฉัยอุทธรณ์ไม่เสร็จสิ้นภายใน60 วัน นับแต่วันรับอุทธรณ์ กรณีเช่นนี้ผู้มีสิทธิได้รับเงินค่าทดแทนมีสิทธินำคดีมาฟ้องศาลภายใน 1 ปี นับแต่พ้นกำหนด 60 วัน นับแต่วันที่ได้รับอุทธรณ์(จำลอง สุขศิริ-สุทธิ นิชโรจน์-สมพล สัตยาอภิธาน)ศาลแพ่ง - นายจิรนิติ หะวานนท์ศาลอุทธรณ์ - นายวินัย บุญพราหมณ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 740/2539พันเอก (พิเศษ) สมพร สีทองดีโจทก์กรมทางหลวงจำเลย พ.ร.บ.ว่าด้วยการเวนคืนอสังหาริมทรัพย์ พ.ศ.2530 ม. 26พ.ร.บ.ว่าด้วยการเวนคืนอสังหาริมทรัพย์ พ.ศ.2530 มาตรา26 ได้วางหลักเกณฑ์ในการนำคดีมาฟ้องศาลเมื่อผู้มีสิทธิได้รับค่าทดแทนยังไม่พอใจคำวินิจฉัยของรัฐมนตรีไว้ 2 กรณี คือ กรณีแรกเป็นกรณีที่รัฐมนตรีได้วินิจฉัยอุทธรณ์เสร็จสิ้นใน 60 วัน นับแต่วันที่ได้รับอุทธรณ์ เมื่อผู้มีสิทธิได้รับเงินค่าทดแทนยังไม่พอใจคำวินิจฉัยของรัฐมนตรีก็มีสิทธินำคดีมาฟ้องต่อศาลภายใน 1 ปี นับแต่ที่ได้รับแจ้งคำวินิจฉัยนั้น กรณีที่สองเป็นกรณีที่รัฐมนตรีวินิจฉัยอุทธรณ์ไม่เสร็จสิ้นภายใน60 วัน นับแต่วันรับอุทธรณ์ กรณีเช่นนี้ผู้มีสิทธิได้รับเงินค่าทดแทนมีสิทธินำคดีมาฟ้องศาลภายใน 1 ปี นับแต่พ้นกำหนด 60 วัน นับแต่วันที่ได้รับอุทธรณ์(จำลอง สุขศิริ-สุทธิ นิชโรจน์-สมพล สัตยาอภิธาน)ศาลแพ่ง - นายจิรนิติ หะวานนท์ศาลอุทธรณ์ - นายวินัย บุญพราหมณ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 63560หลักกฎหมาย: ปัญหาว่า การกระทำของจำเลยจะถือเป็นการจงใจนิ่งเสียไม่ไขข้อความจริงแก่โจทก์หรือไม่ เป็นปัญหาข้อเท็จจริงต้องห้ามฎีกาตามประมวลกฎหมายวิธีพิจารณาความแพ่ง มาตรา 248 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 908/2522นายณรงค์ สัจพันโรจน์โจทก์นายชัย เทพพรพิทักษ์จำเลย ป.วิ.พ. ม. 248ปัญหาว่า การกระทำของจำเลยจะถือเป็นการจงใจนิ่งเสียไม่ไขข้อความจริงแก่โจทก์หรือไม่ เป็นปัญหาข้อเท็จจริงต้องห้ามฎีกาตามประมวลกฎหมายวิธีพิจารณาความแพ่ง มาตรา 248(ศิริ จีระมะกร-พยนต์ ยาวะประภาษ-สุทิน เลิศวิรุฬห์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 908/2522นายณรงค์ สัจพันโรจน์โจทก์นายชัย เทพพรพิทักษ์จำเลย ป.วิ.พ. ม. 248ปัญหาว่า การกระทำของจำเลยจะถือเป็นการจงใจนิ่งเสียไม่ไขข้อความจริงแก่โจทก์หรือไม่ เป็นปัญหาข้อเท็จจริงต้องห้ามฎีกาตามประมวลกฎหมายวิธีพิจารณาความแพ่ง มาตรา 248(ศิริ จีระมะกร-พยนต์ ยาวะประภาษ-สุทิน เลิศวิรุฬห์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศอธิบดีศาลปกครองสงขลาประกาศอธิบดีศาลปกครองสงขลาเรื่องกำหนดวันเปิดทำการแผนกคดีสิ่งแวดล้อมในศาลปกครองสงขลา[๑] ตามที่ประธานศาลปกครองสูงสุดได้ออกประกาศ เรื่องการจัดตั้งแผนกคดีสิ่งแวดล้อมในศาลปกครองชั้นต้น ลงวันที่ ๒๙ มิถุนายน ๒๕๕๔ซึ่งมีผลใช้บังคับตั้งแต่วันที่ ๕ กรกฎาคม ๒๕๕๔ เป็นต้นไปโดยกำหนดให้แผนกคดีสิ่งแวดล้อมในศาลปกครองชั้นต้นจะเริ่มดำเนินการเมื่อใดให้เป็นไปตามประกาศของอธิบดีศาลปกครองชั้นต้น นั้นเพื่อให้การจัดตั้งแผนกคดีสิ่งแวดล้อมในศาลปกครองสงขลาเป็นไปตามประกาศประธานศาลปกครองสูงสุดเรื่อง การจัดตั้งแผนกคดีสิ่งแวดล้อมในศาลปกครองชั้นต้น ลงวันที่ ๒๙ มิถุนายน ๒๕๕๔อธิบดีศาลปกครองสงขลาจึงออกประกาศให้เปิดทำการแผนกคดีสิ่งแวดล้อมในศาลปกครองสงขลา ตั้งแต่วันที่๒ สิงหาคม ๒๕๕๔ เป็นต้นไปประกาศณ วันที่ ๑๑ กรกฎาคม พ.ศ. ๒๕๕๔อำพน เจริญชีวินทร์อธิบดีศาลปกครองสงขลาปริยานุช/ผู้จัดทำ๑ สิงหาคม ๒๕๕๔ณัฐวดี/ตรวจ๑ สิงหาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๕๙ ก/หน้า ๑๔/๒๗ กรกฎาคม ๒๕๕๔
ประกาศคณะกรรมการประมงประจำจังหวัดชุมพรเรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงหอยทะเลพ.ศ. ๒๕๖๐ โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุมพ.ศ. ๒๕๕๙ ออกตามความในมาตรา ๖ วรรคหนึ่งและมาตรา ๗๖ แห่งพระราชกำหนดการประมง พ.ศ.๒๕๕๘ กำหนดให้การเพาะเลี้ยงหอยทะเลเป็นกิจการการเพาะเลี้ยงสัตว์น้ำควบคุมและความในมาตรา ๗๗แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำอาศัยอำนาจตามความในมาตรา๒๘ วรรคหนึ่ง (๓) แห่งพระราชกำหนดการประมง พ.ศ. ๒๕๕๘คณะกรรมการประมงประจำจังหวัดชุมพรออกประกาศไว้ ดังต่อไปนี้ข้อ๑ ให้เขตท้องที่จังหวัดชุมพรเป็นเขตเพาะเลี้ยงสัตว์น้ำ สำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงหอยทะเล ครอบคลุมทั้งจังหวัดโดยต้องเพาะเลี้ยงในพื้นที่ที่มีความเหมาะสม และต้องปฏิบัติตามระเบียบกฎหมายที่เกี่ยวข้องรวมถึงต้องได้รับความเห็นชอบจากองค์กรปกครองส่วนท้องถิ่นในพื้นที่ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๓๐ พฤศจิกายน พ.ศ. ๒๕๖๐ณรงค์ พลละเอียดผู้ว่าราชการจังหวัดชุมพรประธานกรรมการประมงประจำจังหวัดชุมพรภวรรณตรี/จัดทำ๑๑มกราคม ๒๕๖๑พิมพ์มาดา/ตรวจ๑๑กุมภาพันธ์ ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๓ ง/หน้า ๒๐/๕ มกราคม๒๕๖๑
ประกาศคณะกรรมการกํากับหลักทรัพย์และตลาดหลักทรัพย์ที่ กด. 14/2550เรื่อง การเป็นผู้ประกันของกองทุนรวมมีประกันและการทําธุรกรรมด้านอนุพันธ์ของบริษัทหลักทรัพย์ประเภทการให้สินเชื่อเพื่อธุรกิจหลักทรัพย์ (ฉบับที่ 2)------------------------------------------------------ อาศัยอํานาจตามความในมาตรา 14 และมาตรา 98(4) และ (8) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้ยกเลิกบทนิยามคําว่า "สถาบันการเงิน" "สถาบันการเงินต่างประเทศ" "อนุพันธ์" "สินค้าอ้างอิง" "ตัวแปรอ้างอิง" "ซื้อขายอนุพันธ์" และ "ฐานะอนุพันธ์" ในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 21/2546 เรื่อง การเป็นผู้ประกันของกองทุนรวมมีประกันและการทําธุรกรรมด้านอนุพันธ์ของบริษัทหลักทรัพย์ประเภทการให้สินเชื่อเพื่อธุรกิจหลักทรัพย์ ลงวันที่ 18 กันยายน พ.ศ. 2546 ข้อ 2 ให้ยกเลิกข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 21/2546 เรื่อง การเป็นผู้ประกันของกองทุนรวมมีประกันและการทําธุรกรรมด้านอนุพันธ์ของบริษัทหลักทรัพย์ประเภทการให้สินเชื่อเพื่อธุรกิจหลักทรัพย์ ลงวันที่ 18 กันยายน พ.ศ. 2546 ข้อ 3 ให้ยกเลิกความในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 21/2546 เรื่อง การเป็นผู้ประกันของกองทุนรวมมีประกันและการทําธุรกรรมด้านอนุพันธ์ของบริษัทหลักทรัพย์ประเภทการให้สินเชื่อเพื่อธุรกิจหลักทรัพย์ ลงวันที่ 18 กันยายน พ.ศ. 2546 และให้ใช้ความต่อไปนี้แทน "ข้อ 6 ในกรณีที่สํานักงานพบว่าบริษัทหลักทรัพย์ไม่สามารถปฏิบัติตามข้อ 4 ให้สํานักงานมีอํานาจสั่งให้บริษัทหลักทรัพย์กระทําการหรืองดเว้นกระทําการอื่นใดที่จําเป็นเพื่อให้การดําเนินงานของบริษัทหลักทรัพย์เป็นไปตามข้อกําหนดดังกล่าวภายในระยะเวลาและเงื่อนไขที่สํานักงานกําหนด หากบริษัทหลักทรัพย์ไม่สามารถดําเนินการดังกล่าวได้ ให้ถือว่าการอนุญาตของคณะกรรมการ ก.ล.ต. เป็นอันสิ้นสุดลง"ข้อ 4 ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2550 เป็นต้นไป ประกาศ ณ วันที่ 17 ตุลาคม พ.ศ. 2550 (นายฉลองภพ **สุสังกร์กาญจน์)** รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์
คำพิพากษาศาลฎีกาที่ 339/2467หลักกฎหมาย: จำแทนการใช้ทรัพย์จำเลยยักยอกเงินหลายครั้ง ศาลอุทธรณ์ข้าหลวงพิเศษตัดสินให้ลงโทษจำเลยแลให้ใช้เงิน ๖๓๓ บาท ๖๑ สตางค์ ถ้าไม่ใช้ให้จำแทน ๑ ปี ๙ เดือน ๓ วัน ศาลฎีกาแก้ให้จำคุกจำเลยแทนการใช้ทรัพย์รวมด้วยกันทั้งหมดไม่เกินกว่า ๑ ปีตามมาตรา ๑๘ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 340 - 345/2467อัยการอุตรดิฐโจทก์นายทองอิน แก้ววิการุณย์ล. ป.อ. ม. 18จำแทนการใช้ทรัพย์จำเลยยักยอกเงินหลายครั้ง ศาลอุทธรณ์ข้าหลวงพิเศษตัดสินให้ลงโทษจำเลยแลให้ใช้เงิน ๖๓๓ บาท ๖๑ สตางค์ ถ้าไม่ใช้ให้จำแทน ๑ ปี ๙ เดือน ๓ วัน ศาลฎีกาแก้ให้จำคุกจำเลยแทนการใช้ทรัพย์รวมด้วยกันทั้งหมดไม่เกินกว่า ๑ ปีตามมาตรา ๑๘(ศรี-พิพาก-มโน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: จำเลยยักยอกเงินหลายครั้ง ศาลอุทธรณ์ข้าหลวงพิเศษตัดสินให้ลงโทษจำเลยแลให้ใช้เงิน ๖๓๓ บาท ๖๑ สตางค์ ถ้าไม่ใช้ให้จำแทน ๑ ปี ๙ เดือน ๓ วัน ศาลฎีกาแก้ให้จำคุกจำเลยแทนการใช้ทรัพย์รวมด้วยกันทั้งหมดไม่เกินกว่า ๑ ปีตามมาตรา ๑๘ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 340 - 345/2467อัยการอุตรดิฐโจทก์นายทองอิน แก้ววิการุณย์ล. ป.อ. ม. 18จำแทนการใช้ทรัพย์จำเลยยักยอกเงินหลายครั้ง ศาลอุทธรณ์ข้าหลวงพิเศษตัดสินให้ลงโทษจำเลยแลให้ใช้เงิน ๖๓๓ บาท ๖๑ สตางค์ ถ้าไม่ใช้ให้จำแทน ๑ ปี ๙ เดือน ๓ วัน ศาลฎีกาแก้ให้จำคุกจำเลยแทนการใช้ทรัพย์รวมด้วยกันทั้งหมดไม่เกินกว่า ๑ ปีตามมาตรา ๑๘(ศรี-พิพาก-มโน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 117291. คำพิพากษาศาลฎีกาที่ 339/2467 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 339/2467 ป.อ. ม. 294()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ